18. Ocena in prihodnji razvoj agencije FRONTEX in evropskega sistema za nadzorovanje meja (EUROSUR) (
Pred glasovanjem o spremembi 4:
Javier Moreno Sánchez
Gospod predsednik, sklicujem se na spremembo 4 odstavka 12a, ki jo je predlagala Konfederalna skupina Evropske združene levice/Zelene nordijske levice.
S soglasjem skupine GUE/NGL predlagam ustno spremembo za reševanje določenih netočnosti, ki so se pojavile v različnih jezikovnih različicah. Zelo počasi jo bom prebral v španščini.
Gre za zamenjavo besed "señala que el requisito mínimo para la cooperación de la Unión Europea con terceros países debe ser el cumplimiento" ["poudarja, da mora biti sodelovanje EU s tretjimi državami v skladu z izpolnjevanjem mednarodnih obveznosti"] z besedami "señala que la cooperación de la Unión Europea con terceros países debe basarse en el cumplimiento" ["poudarja, da mora sodelovanje EU s tretjimi državami temeljiti na izpolnjevanju mednarodnih obveznosti"].
S to ustno spremembo bo moja skupina, in mislim, da tudi več drugih skupin, lahko podprla spremembo, ki jo je vložila skupina GUE/NGL.
Weber, Renate
Gospod predsednik, spremenjeno bom prebrala v angleščini: "whereas the effect of the joint operations coordinated by FRONTEX is to create an 'externalisation of borders', which could call into question Member States' compliance with the EU's obligations concerning the protection of asylum-seekers and refugees" ["ker je učinek skupnih postopkov, ki jih usklajuje FRONTEX, ustvariti zunanje meje, ki pod vprašaj postavljajo upoštevanje obveznosti EU glede zaščite iskalcev azila in beguncev s strani držav članic"].
